UE

LEGE 

pentru modificarea unor acte normative (Codul muncii, Codul contravențional, Legea privind Inspectoratul de Stat al Muncii etc.)


Parlamentul adoptă prezenta lege organică.

Prezenta lege: 
- transpune parțial Directiva 97/81/CE a Consiliului din 15 decembrie 1997 privind acordul-cadru cu privire la munca pe fracțiune de normă, încheiat de UNICE, CEEP și CES, CELEX: 31997L0081, publicată în Jurnalul Oficial al Uniunii Europene L 14 din 20 ianuarie 1998;
- transpune parțial 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective, CELEX: 31998L0059, publicată în Jurnalul Oficial al Uniunii Europene L 225 din 12 august 1998, astfel cum a fost modificată ultima oară prin Directiva (UE) 2015/1794 a Parlamentului European și a Consiliului din 6 octombrie 2015;
- transpune parțial Directiva 1999/70/CE a Consiliului din 28 iunie 1999 privind acordul-cadru cu privire la munca pe durată determinată, încheiat între CES, UNICE și CEEP, CELEX: 31999L0070, publicată în Jurnalul Oficial al Uniunii Europene L 175 din 10 iulie 1999;
- transpune parțial Directiva 2001/23/CE  a Consiliului din 12 martie 2001 privind apropierea legislației statelor membre referitoare la menținerea drepturilor lucrătorilor în cazul transferului de întreprinderi, unități sau părți de întreprinderi sau unități, CELEX: 32001L0023, publicată în Jurnalul Oficial al Uniunii Europene L 82 din 22 martie 2001, astfel cum a fost modificată ultima oară prin Directiva (UE) 2015/1794 a Parlamentului European și a Consiliului din 6 octombrie 2015;
- transpune parțial Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru CELEX: 32003L0088, publicată în Jurnalul Oficial al Uniunii Europene L 299 din 18 noiembrie 2003;
- transpune art.5 alin. (5) din Directiva 2008/104/CE a Parlamentului European și a Consiliului din 19 noiembrie 2008 privind munca prin agent de muncă temporară, publicată în Jurnalul Oficial al Uniunii Europene L 327/9 din 5 decembrie 2008, nr. CELEX: 32008L0104;
- transpune parțial Directiva (UE) 2019/1152 a Parlamentului European și a Consiliului din 20 iunie 2019 privind transparența și previzibilitatea condițiilor de muncă în Uniunea Europeană, CELEX: 32019L1152, publicată în Jurnalul Oficial al Uniunii Europene L 186 din 11 iulie 2019

Art. I. – Legea nr. 140/2001 privind Inspectoratul de Stat al Muncii (Monitorul Oficial al Republicii Moldova, 2001, nr. 68–71, Articolul. 505), cu modificările ulterioare, se modifică după cum urmează:
1. Se completează cu clauza de armonizare cu următorul cuprins:
„Prezenta lege creează cadrul necesar aplicării Directivei 1999/70/CE a Consiliului din 28 iunie 1999 privind acordul-cadru cu privire la munca pe durată determinată, încheiat între CES, UNICE și CEEP, CELEX: 31999L0070, publicată în Jurnalul Oficial al Uniunii Europene L 175 din 10 iulie 1999 și Directivei (UE) 2019/1152 a Parlamentului European și a Consiliului din 20 iunie 2019 privind transparența și previzibilitatea condițiilor de muncă în Uniunea Europeană, CELEX: 32019L1152, publicată în Jurnalul Oficial al Uniunii Europene L 186 din 11 iulie 2019

2. La articolul 4 alineatul (2) punctul 1) litera a), după textul „– combaterea muncii nedeclarate și a formelor abuzive de ocupare a forței de muncă;” se completează cu următorul cuprins:
„– informarea salariaților privind condițiile de activitate;
– informarea reprezentanții salariaților cu privire la utilizarea contractelor individuale de muncă pe durată determinată în cadrul unității;
– drepturile salariaților încadrați cu timp de muncă parțial, inclusiv munca suplimentară prestată de aceștia;
– informarea și consultarea reprezentanților salariaților în cadrul procedurilor de concediere colectivă;
– informarea și consultarea reprezentanților salariaților în cazul transferului de întreprinderi, unități sau părți ale acestora.”.

3. La articolul 81 litera a) și litera b) vor fi expuse în următoarea redacție:
„a) să emită prescripții privind înlăturarea încălcărilor constatate și conformarea cu cerințele legislației în domeniul muncii și al securității și sănătății în muncă, cu stabilirea măsurilor de remediere, termenului de executare și, după caz, a persoanelor responsabile. Prescripția se include în procesul-verbal de control sau se anexează la acesta. În cazul în care natura ori complexitatea încălcărilor constatate impune detalierea măsurilor de remediere, inspectorul de muncă întocmește un plan de remediere, care constituie parte integrantă a prescripției sau se anexează la aceasta. Modelul prescripției, modelul planului de remediere, criteriile de evaluare pentru aplicarea acestora și modul de verificare a executării măsurilor prescrise se aprobă prin ordinul directorului Inspectoratului de Stat al Muncii;
b) să constate faptele contravenționale și să aplice sancțiuni contravenționale, în condițiile Codului contravențional, pentru încălcările constatate în cadrul controlului de stat al muncii, inclusiv pentru împiedicarea, în orice formă, a activității legitime a inspectorului de muncă aflat în exercițiul funcției. Aplicarea sancțiunii contravenționale nu exclude emiterea prescripției prevăzute la lit. a), dacă înlăturarea încălcărilor constatate este necesară pentru restabilirea legalității.”

4. La articolul 116 alineatul (12) textul „Termenul în cauză este între 30 și 90 de zile lucrătoare și se calculează de la data înmânării/transmiterii procesului-verbal de control” se substituie cu textul „Termenul în cauză nu va depăși 90 de zile lucrătoare și se calculează de la data înmânării/transmiterii procesului-verbal de control”.

Art. II. – Codul muncii al Republicii Moldova nr. 154/2003 (Monitorul Oficial al Republicii Moldova, 2003, nr. 159–162, Articolul. 648), cu modificările ulterioare, se modifică după cum urmează:

1. Clauza de armonizare se completează, după cum urmează: 
- transpune parțial Directiva 97/81/CE a Consiliului din 15 decembrie 1997 privind acordul-cadru cu privire la munca pe fracțiune de normă, încheiat de UNICE, CEEP și CES, CELEX: 31997L0081, publicată în Jurnalul Oficial al Uniunii Europene L 14 din 20 ianuarie 1998;
- transpune parțial 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective, CELEX: 31998L0059, publicată în Jurnalul Oficial al Uniunii Europene L 225 din 12 august 1998, astfel cum a fost modificată ultima oară prin Directiva (UE) 2015/1794 a Parlamentului European și a Consiliului din 6 octombrie 2015;
- transpune parțial Directiva 1999/70/CE a Consiliului din 28 iunie 1999 privind acordul-cadru cu privire la munca pe durată determinată, încheiat între CES, UNICE și CEEP, CELEX: 31999L0070, publicată în Jurnalul Oficial al Uniunii Europene L 175 din 10 iulie 1999;
- transpune parțial Directiva 2001/23/CE  a Consiliului din 12 martie 2001 privind apropierea legislației statelor membre referitoare la menținerea drepturilor lucrătorilor în cazul transferului de întreprinderi, unități sau părți de întreprinderi sau unități, CELEX: 32001L0023, publicată în Jurnalul Oficial al Uniunii Europene L 82 din 22 martie 2001, astfel cum a fost modificată ultima oară prin Directiva (UE) 2015/1794 a Parlamentului European și a Consiliului din 6 octombrie 2015;
- transpune art. 1 alin. (4), art. 2 pct. 7 și art. 20 alin. (1) din Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru CELEX: 32003L0088, publicată în Jurnalul Oficial al Uniunii Europene L 299 din 18 noiembrie 2003; 
- transpune art.5 alin. (5) din Directiva 2008/104/CE a Parlamentului European și a Consiliului din 19 noiembrie 2008 privind munca prin agent de muncă temporară, publicată în Jurnalul Oficial al Uniunii Europene L 327/9 din 5 decembrie 2008, nr. CELEX: 32008L0104;
- transpune parțial Directiva (UE) 2019/1152 a Parlamentului European și a Consiliului din 20 iunie 2019 privind transparența și previzibilitatea condițiilor de muncă în Uniunea Europeană, CELEX: 32019L1152, publicată în Jurnalul Oficial al Uniunii Europene L 186 din 11 iulie 2019.

2. La articolul 1, după noțiunea „salariat” se introduc următoarele noțiuni noi cu următorul cuprins:
„salariat comparabil angajat pe durată nedeterminată – salariat al cărui contract individual de muncă este încheiat pe durată nedeterminată, în cadrul aceleiași unități, care prestează aceeași muncă sau o muncă similară, ținând cont de calificare și competențe;”
„salariat cu timp de muncă parțial – salariat angajat cu ziua sau săptămâna de muncă parțială (pe fracțiune de normă), al cărui program normal de muncă este mai mic decât programul normal de muncă al unui salariat comparabil cu normă întreagă;”
„salariat comparabil cu normă întreagă – salariat cu normă întreagă din cadrul aceleiași unități, care are același tip de contract individual de muncă și care prestează aceeași muncă sau o muncă similară, ținând cont de calificare, competențe și, după caz, vechimea în muncă. În absența unui salariat comparabil cu normă întreagă în cadrul aceleiași unități, comparația se face prin referire la convenția colectivă sau contractul colectiv de muncă.”
„salariat mobil - orice salariat care face parte din personalul rulant sau navigant al unei unități care efectuează servicii de transport de pasageri sau de mărfuri pe cale rutieră, aeriană sau pe căile navigabile interioare.

3. Articolul 551 se completează cu alineatele (2¹), (4¹) și (6) cu următorul cuprins:
„(2¹) Principiul prevăzut la alin. (1) se aplică tuturor condițiilor de muncă și de încadrare în muncă ale salariaților angajați pe durată determinată, inclusiv condițiilor de salarizare și altor drepturi de muncă, cu excepția cazurilor justificate de motive obiective.
(4¹) În cazul în care în unitate nu există un salariat comparabil angajat pe durată nedeterminată, comparația se realizează prin referire la contractul colectiv de muncă sau convenția colectivă. În lipsa acestora, la condițiile de muncă și de salarizare corespunzătoare funcției sau activității echivalente, ținând cont de calificare, aptitudini și experiență în aceeași ramură de activitate.
(6) Angajatorul va informa în scris reprezentanții salariaților, la nivel de unitate, cu privire la utilizarea muncii pe durată determinată în cadrul unității.”

4. Articolul 971 se completează cu alineatul (22) cu următorul cuprins:
„(22) În cazul salariaților cu timp de muncă parțial, drepturile care depind de durata timpului de muncă, inclusiv cele aferente muncii suplimentare, se acordă proporțional timpului de muncă stabilit în contractul individual de muncă, în vederea asigurării egalității de tratament în raport cu salariații cu normă întreagă. Orele de muncă prestate peste durata timpului de muncă stabilită în contractul individual de muncă al salariatului cu timp de muncă parțial se califică și se compensează ca muncă suplimentară.”

5.  La articolul 104 alineatul (1) se exclud cuvintele „duratei normale a”, iar după textul „art. 96 alin. (2)–(4),” se completează cu textul „la art. 97,”.

6. Articolul 1971 se completează cu alineatele (8), (9) și (10) cu următorul cuprins:
„(8) În cazul în care unitatea sau partea de unitate transferată nu își menține autonomia, cesionarul este obligat să asigure că salariații transferați care aveau reprezentanți înainte de data transferului sunt reprezentați corespunzător pe durata perioadei necesare pentru constituirea ori reconstituirea structurii de reprezentare a salariaților sau alegerea ori desemnarea noilor reprezentanți ai salariaților, în conformitate cu prevederile prezentului cod.”
(9) În cazul în care mandatul reprezentanților salariaților afectați de transfer încetează ca efect direct al transferului, aceștia continuă să beneficieze de protecțiile și garanțiile prevăzute de lege pentru reprezentanții salariaților, pentru perioada rămasă din mandatul pentru care au fost aleși sau desemnați.
(10) Obligațiile de informare și consultare prevăzute la alin. (3)–(6) se aplică indiferent dacă decizia privind reorganizarea unității, schimbarea tipului de proprietate sau a proprietarului acesteia este adoptată de angajator sau de o persoană juridică ce exercită controlul asupra angajatorului. Angajatorul nu este exonerat de obligațiile prevăzute la alin. (3)–(6) prin invocarea faptului că decizia a fost adoptată de persoana juridică care îl controlează sau că aceasta nu i-a comunicat informațiile necesare în timp util.”

7. Articolul 1851 se completează cu alineatele (9), (10) şi (11) cu următorul cuprins:
„(9) Consultările prevăzute la alin. (3) se referă cel puțin la posibilitățile de a evita concedierile colective sau de a reduce numărul de salariați afectați, precum şi la posibilitățile de atenuare a consecințelor acestora prin recurgerea la măsuri sociale însoțitoare, vizând, între altele, sprijin pentru redistribuirea sau recalificarea salariaților concediați. Reprezentanții salariaților pot recurge, în cadrul consultărilor, la serviciile unor experți, în conformitate cu prevederile prezentului cod şi cu convențiile colective aplicabile.
(10) Obligațiile de informare, consultare şi notificare prevăzute la alin. (3)–(6) se aplică indiferent dacă decizia privind concedierile colective este adoptată de angajator sau de o persoană juridică ce exercită controlul asupra angajatorului. Angajatorul nu este exonerat de obligațiile prevăzute la alin. (3)–(6) prin invocarea faptului că decizia a fost adoptată de persoana juridică care îl controlează sau că aceasta nu i-a comunicat informațiile necesare în timp util.
(11) Angajatorul transmite reprezentanților salariaților o copie a notificării prevăzute la alin. (6). Reprezentanții salariaților pot transmite agenției pentru ocuparea forței de muncă eventualele observații ale acestora cu privire la concedierile colective preconizate.”

8. Articolul 224, după cuvintele „Legea securităţii şi sănătăţii în muncă” se completează cu cuvintele: 
„ , prevederile căreia se aplică în totalitate și aspectelor ce țin de asigurarea acordării perioadelor minime de repaus zilnic, repaus săptămânal și concediul de odihnă anual, precum și pauzelor și timpului de lucru maxim săptămânal,  anumitor aspecte ale muncii de noapte, ale muncii în schimburi și ale ritmului de lucru fără a aduce atingere dispozițiilor din prezentul cod”.

9. Titlul X, Capitolul X se completează cu art. 2951 cu următorul cuprins:
„Articolul 2951. Particularitățile muncii salariaților din domeniul transportului naval
Salariaților mobili din domeniul transportului naval li se aplică prevederile art. 48, similar cu cel al altor salariați, cu excepția art. 48 alin. (3), art. 49, alin. (1) litera p) și r), art. 56 alin. (2) și art. 267-274 din prezentul cod, fără a aduce atingere prevederilor legale speciale pentru transportul naval, aprobate în modul stabilit, de alte acte normative în vigoare. 

10. Articolul 326 se completează cu alineatul (4) cu următorul cuprins:
„(4) Prevederile art. 74 și art. 195 nu se aplică persoanelor fizice care acționează în calitate de angajatori pentru munci desfășurate în cadrul propriei gospodării, inclusiv, după caz, în cadrul gospodăriei țărănești (de fermier), dacă munca este prestată exclusiv pentru necesitățile gospodăriei respective.”

11. Articolul 3263 alineatul (5) se expune în următoarea redacție:

„(5) Misiunile de muncă temporară succesive ale aceluiași salariat temporar la același utilizator, pentru executarea aceleiași sarcini, sunt admise cu respectarea condițiilor prevăzute la alin. (3) și (4). În toate cazurile, durata totală a  misiunilor de muncă temporară, inclusiv prelungirile, nu poate depăși 24 de luni.”

Art. III. – Legea securității și sănătății în muncă nr. 186/2008 (Monitorul Oficial al Republicii Moldova, 2008, nr. 143–144, Articolul. 587), cu modificările ulterioare, se modifică după cum urmează:
1. Clauza de armonizare se completează, după cum urmează: 
- transpune parțial Directiva 2003/88/CE a Parlamentului European și a Consiliului din 4 noiembrie 2003 privind anumite aspecte ale organizării timpului de lucru CELEX: 32003L0088, publicată în Jurnalul Oficial al Uniunii Europene L 299 din 18 noiembrie 2003;

2. Articolul 10 alineatul (4), se completează cu litera f) cu următorul cuprins:
„f) să asigure lucrătorilor de noapte și lucrătorilor care prestează munca în schimburi un nivel de securitate și sănătate în muncă adaptat naturii muncii lor și să le asigure, în orice moment, servicii sau mijloace corespunzătoare de protecție și prevenire în materie de securitate și sănătate în muncă echivalente cu cele aplicabile celorlalți lucrători.”
Art. IV. – Articolul 55 alineatul (1), Codul contravențional al Republicii Moldova nr. 218/2008 (republicat în Monitorul Oficial al Republicii Moldova, 2017, nr. 78–84, Articolul. 100), cu modificările ulterioare, se modifică după cum urmează: 
se completează cu litera k) cu următorul cuprins:
„k) nerespectarea de către angajator a obligației de informare a salariatului privind condițiile de activitate, în forma, conținutul și termenele prevăzute la art. 48 din Codul muncii.”

Art. V.  – Dispoziții finale 
Prezenta lege intră în vigoare la 1 ianuarie 2027.


PREȘEDINTELE  PARLAMENTULUI                                     


